title: Anak Agung di Mesir
text: “Ih iba pamating, kema iba ka umah Mén Bekungé, takonin panakné luh, kené abeté, cening, cening demen tekén buah dlima? Yen cening demen, Beliné tunden ngalihang!” Kéto pangandikan Ida kairing baan I Pamating, tur lantas ia majalan ngungsi ka umah Mén Bekungé. Di subanné neked ditu, lantas takonina Siti Patimah tekén I Pamating, keto patakonné buka pangandikan Anake Agung Iatri, tur di subanné suud matakon keto, lantas ia magedi. To awanan Siti Patimah lantas nunden Belinné ngalihang buah dlima.